LOVNORM FOR SÆRFORBUND
Vedtatt av Idrettsstyret 131223 med ikrafttredelse 010124.	
	
LOV FOR NORGES BUESKYTTERFORBUND

Stiftet 05.10.1948
Sist endret [dato], av NBFs styre.
Basert på Lovnorm vedtatt av Idrettsstyret 13.12.23 med ikrafttredelse 01.01.24.

§ 1 	Formål

Norges Bueskytterforbunds (NBF) formål er å fremme bueskytteridretten i Norge, og 
representere idretten internasjonalt. Arbeidet skal preges av frivillighet, demokrati, 
lojalitet og likeverd. All idrettslig aktivitet skal bygge på de verdier som er vedtatt av Idrettstinget. NBF fremhever grunnverdier som idrettsglede, fellesskap, helse og ærlighet.

Det skal arrangeres norgesmesterskap i skiveskyting utendørs, innendørs og i jakt- og 
feltskyting.

Norges Bueskytterforbund skal arbeide for å heve utøvernes nivå og aktivitet opp mot høyt internasjonalt nivå.

§ 2 	Organisasjon

(1) 	NBF er en sammenslutning av alle idrettslag som organiserer bueskytteridretten i Norge og som er medlemmer av Norges idrettsforbund og olympiske og paralympiske komité (NIF). Særforbundet kan organisere idrettslagene i særkretser/regioner.

(2) 	NBF er medlem av NIF og World Archery Federation (WA) og World Archery Europe (WAE).

(3)	For regler om særforbundets plikt til å overholde NIFs regelverk og vedtak gjelder NIFs lov §§ 2-2 og 2-3.

(4) 	For regler om opptak av nye idretter samt endring av særforbundets navn, gjelder NIFs lov § 6-3. 

[bookmark: _Hlk18512906]§ 3 	Oppgaver og myndighet 

For regler om særforbundets oppgaver og myndighet, gjelder NIFs lov §§ 6-2, samt NIFs lov §§ 2-2 og 2-3. 

§ 4	Medlemskap, kontingent og avgifter

(1) 	Idrettslag som organiserer bueskytteridretten og er medlem av NIF, kan søke om å bli medlem i NBF.  

(2) 	Søknad om medlemskap sendes NBF via idrettskretsen. Utmelding skjer på samme måte. 

(3)	NBF kan fastsette kontingent og avgifter.

(4) 	Skyldig kontingent eller avgifter fastsatt av særforbundstinget medfører tap av møterett, stemmerett og forslagsrett til og på særforbundstinget. 

(5) 	Forbundsstyret kan frata idrettslag medlemskapet i særforbundet dersom laget skylder kontingent eller avgift, ikke overholder NIFs eller særforbundets regelverk eller vedtak, eller på annen måte vesentlig misligholder sine medlemsforpliktelser. 

§ 5	Kjønnsfordeling 

For regler om kjønnsfordeling i styre, utvalg mv. og ved representasjon til Idrettstinget, gjelder NIFs lov § 2-4.

[bookmark: c1]§ 6 	Regler om stemmerett, valgbarhet og forslagsrett mv.

For regler om stemmerett, valgbarhet og forslagsrett, gjelder § 12 og NIFs lov §§ 2-5, 2-6, 2-7. 

§ 7 	Inhabilitet 

For regler om inhabilitet, gjelder NIFs lov § 2-8.  

§ 8 	Vedtaksførhet, flertallskrav og protokoll

For regler om vedtaksførhet, flertallskrav og protokoll, gjelder NIFs lov §§ 2-9 
og 6-6 (5).

§ 9 	Refusjon av utgifter og godtgjørelse 

For regler om refusjon av utgifter og godtgjørelse, gjelder NIFs lov § 2-10.

§ 10 	Regnskaps- og revisjon mv. 

For regler om regnskap og revisjon mv., gjelder NIFs lov §§ 1-7, 2-11, 2-13 og 2-14.

§ 11 	Særforbundstinget

(1) Særforbundets høyeste myndighet er særforbundstinget som avholdes annet hvert år innen utgangen av april.

(2) Ordinært og ekstraordinært særforbundsting gjennomføres i samsvar med denne lov og NIFs lov §§ 2-15, 2-16, 2-17, 2-19, 2-20.

Vedtatt praksis i NBF
Følgende frister gjelder.
Innkalling NBFs Ting,frist: 4 måneder
Innsending av forslag: 3 måneder
Utsending/tilgjengeliggjøring av saksliste/-dokumenter: 1 måned

NBFs Ting innkalles av NBFs styre. Innkallingen kan henvise til at saksdokumentene gjøres tilgjengelig på særforbundets internettside eller på annen forsvarlig måte. 


§ 12 	Møterett, talerett, forslagsrett og stemmerett 
(1) 	Forslagsrett til særforbundstinget:
a) 	Styret
b) 	Et representasjonsberettiget organisasjonsledd
c) 	Møteberettiget komité/utvalg, i saker som ligger innenfor sitt arbeidsområde

(2)	Møterett, talerett, forslagsrett og stemmerett på særforbundstinget: 
a) Styret
b) Representanter fra særkretser/regioner og klubber/idrettslag etter følgende skala: 
I. Representanter fra klubber/idrettslag etter følgende skala:
for medlemstall til og med 30: 		1 representant
for medlemstall 31 til og med 60: 	2 representanter
for medlemstall over 60: 			3 representanter
Medlemstallet refererer seg til det antall medlemmer som er oppgitt til NIF pr. årsskiftet.
For representasjonsrett for idrettslag, gjelder NIFs lov § 10-3 (1).
II. Representanter fra særkrets/region:	1 representant

	Representantene må være valgt på ordinært eller ekstraordinært årsmøte/ting, eller oppnevnt av styret. 
	
Representasjon beregnes etter antall medlemmer registrert i NIF per 31.desember og meddeles organisasjonen samtidig med innkallingen til særforbundstinget. 	

Ved NBFs ting benyttes reiseutgiftsfordeling. Diett/opphold tas ikke med i reiseutgiftsfordelingen.

(3)	Møterett, talerett og forslagsrett på NBFs ting i saker som ligger innenfor utvalgets/komiteens arbeidsområde:
a) Kontrollutvalgets medlemmer
b) Valgkomiteens medlemmer
c) Ledere i øvrige tingvalgte utvalg/komiteer, eventuelt nestleder eller medlem dersom leder er forhindret fra å møte
d) Lovutvalgets medlemmer
e) Ungdomsutvalgets medlemmer

(4)	Møterett og talerett på NBFs ting: 
a) 	Revisor, i saker som ligger innenfor sitt arbeidsområde
b) 	Særforbundets generalsekretær
c) 	Representant fra NIF 
 
§ 13 	Særforbundstingets oppgaver

Særforbundsstingets oppgaver: 
1. Godkjenne de fremmøtte representantene
2. Velge dirigent(er)
3. Velge protokollfører(e)
4. Velge to representanter til å underskrive protokollen
5. Godkjenne forretningsorden
6. Godkjenne innkallingen
7. Godkjenne saklisten
8. Behandle beretning for særforbundet, herunder beretninger fra tingvalgte organer
9. Behandle 
a. særforbundets regnskap
b. styrets økonomiske beretning
c. kontrollutvalgets beretning
d. revisors beretning
10. Behandle saker som fremgår av godkjent sakliste
11. Fastsette kontingent
12. Behandle langtidsplan og langtidsbudsjett
13. Engasjere revisor til å revidere særforbundets regnskap
14. Foreta følgende valg:
a. Særforbundsstyret med:
- President   
- 1. visepresident 
- 2. visepresident,  
- Leder av ungdomsutvalg (fast plass som styremedlem) - - - 
- 3 styremedlemmer 
- 1. varamedlem 
- 2. varamedlem 
- 3. varamedlem 
b. Ungdomsutvalg (i tillegg til leder) 4 medlemmer og 1 varamedlem 
c. Kontrollutvalg med leder, 2 medlemmer, 1. varamedlem og 2. varamedlem. 
d. Lovutvalg med leder, 2 medlemmer og 1 varamedlem 
e. Representanter til Idrettstinget og møter i de organisasjoner særforbundet er tilsluttet eller gi styret fullmakt til å oppnevne representantene 
f. Valgkomité med leder, 2 medlemmer og 1 varamedlem

Valg av forbundsstyret 
President, visepresidenter og leder ungdomsutvalg velges enkeltvis. Øvrige styremedlemmer velges samlet. Deretter velges varamedlemmene samlet og ved skriftlig valg avgjøres rekkefølgen ut ifra stemmeantall.

Ungdomsutvalget 
Ingen av utvalgets medlemmer kan være fylt 26 år ved valgtidspunktet.

Valg av øvrige komiteer/utvalg 
Der det ikke foreligger flere aktuelle kandidater kan komiteer/utvalg velges samlet.  

Tilleggsbestemmelser for valg, valgperioder etc. 
Styret skal ha minst ett styremedlem som på valgtidspunktet ikke var fylt 26 år.
Forbundsstyrets medlemmer velges for 4 år. 
Leder av ungdomsutvalget velges for 2 år 
Forbundsstyrets varamedlemmer velges for 2 år. 
Øvrige tillitsvalgte velges for 2 år

Ved Forbundsting som avholdes samme år som de olympiske sommerleker velges President, 2. visepresident og 1 styremedlem. 

Ved Forbundsting som avholdes samme år som de olympiske vinterleker velges 1. visepresident og 2 styremedlemmer.

For regler om stemmegivningen på særforbundstinget, gjelder NIFs lov § 2-21.

§ 14 	Særforbundets styre

(1) Særforbundet ledes og forpliktes av styret, som representerer særforbundet utad. 

(2) Styret er særforbundets høyeste myndighet mellom særforbundstingene, men visse beslutninger kan kun vedtas av særforbundstinget iht. § 17 og NIFs lov §§ 2-22, 
jf. 6-6 (5).

  (3) 	Forvaltningen av, og tilsynet med, alle deler av særforbundets virksomhet hører under styret. Styret skal blant annet sørge for:
· at særforbundets formål ivaretas 
· forsvarlig organisering av særforbundets virksomhet og økonomistyring
· at beslutninger fattes i samsvar med NIFs regelverk og vedtak, særforbundets lov og særforbundstingets vedtak.

(4) 	Styret skal føre tilsyn med særforbundets virksomhet og ev. daglig ledelse, og kan fastsette instruks for generalsekretæren. 

(5) 	Styret kan oppnevne komiteer/utvalg til ivaretakelse av løpende eller enkeltstående oppgaver, og utarbeide mandat/instruks for disse. 

(6) 	Styret skal oppnevne representanter til Idrettstinget dersom særforbundstinget ikke har valgt representanter. 

(7) 	Styret skal avholde møter når lederen bestemmer det eller minst to styremedlemmer forlanger det.

§ 15 	 Kontrollutvalg, valgkomité, ungdomsutvalg og Lovutvalg

(1) 	For regler om kontrollutvalget, gjelder NIFs lov § 2-12. 

(2) For regler om valgkomiteen, gjelder NIFs lov § 2-18. 

(3) Ungdomsutvalget skal bistå forbundsstyret i spørsmål om ungdomsarbeid, være bindeledd mellom klubb og forbundsnivå. Ungdomsutvalget skal være med å skape ungdomsengasjement ute i klubbene. Ungdomsutvalget skal være med å arrangere aktiviteter for ungdommen.

(4) NBF`s Lovutvalg skal avgi uttalelser om innkomne lovforslag og om fortolkningsspørsmål som NBF`s styre forelegger. Lovutvalget kan også fremkomme med forslag.

§ 16 	Alminnelige disiplinærforføyninger, sanksjoner og straff

(1) For alminnelige disiplinærforføyninger, sanksjoner og straff, gjelder NIFs regelverk og regelverk gitt av særforbundet.

(2) For forhold og saker som ikke er spesielt omhandlet i denne lov og/eller NIFs lov, gjelder bestemmelser i WAs lov. WAs amatør-, straffe- og diskvalifikasjonsbestemmelser gjelder også for Norges Bueskytterforbund.

§ 17 	Avtaler og samarbeid mellom særforbundet og næringslivet

For regler om avtaler og samarbeid mellom særforbundet og næringslivet, gjelder NIFs lov kapittel 13 og regelverk gitt av særforbundet.

§ 18 	Idrettens markeds-, medie- og arrangementsrettigheter

For regler om markeds-, medie- og arrangementsrettigheter, gjelder NIFs lov kapittel 14 og regelverk gitt av særforbundet.

§ 19 	Lovendring


(1) For regler om lovendring, gjelder NIFs lov § 2-2. 

(2) Ved behov for klargjøring av lovtekst med bakgrunn i vedtak om lovendring som følger av vedtak foretatt på NBF`s Ting, kan forbundsstyret foreta nødvendig presisering av lovtekst.



§ 20 	Oppløsning, utmelding mv.

For regler om oppløsning, utmelding mv., gjelder NIFs lov § 6-6.

